Babelscape/SREDFM huggingface dataset:
Ελληνοαυστραλιανές σχέσεις

Η Μακεδονία είναι Ελλάδα, συλλαλητήριο στη [[Μελβούρνη]].
Οι Ελληνοαυστραλιανές σχέσεις είναι οι διμερείς σχέσεις μεταξύ της Ελλάδας και της Αυστραλίας. Οι σχέσεις μεταξύ των δύο κρατών είναι στενές και οι χώρες ήταν σύμμαχοι τόσο στο Β' Παγκόσμιο Πόλεμο, όσο και στον Πόλεμο της Κορέας. Κατά τη διάρκεια του Β 'Παγκοσμίου Πολέμου, οι αυστραλιανές δυνάμεις συμμετείχαν στη Μάχη της Ελλάδας εναντίον των Γερμανών και στη Μάχη της Κρήτης. Υπάρχει μια μεγάλη ελληνική κοινότητα στην Αυστραλία (που χρονολογείται από τη δεκαετία του 1950 και τη δεκαετία του 1960). Κάθε χώρα έχει πρεσβεία στην πρωτεύουσα της άλλης. Η Ελλάδα έχει επίσης γενικά προξενεία στο Σίδνεϊ, τη Μελβούρνη και την Αδελαΐδα, καθώς και ένα προξενείο στο Περθ, επίτιμα γενικά προξενεία στο Μπρίσμπεϊν και το Ντάργουιν, καθώς και επίτιμα προξενεία στο Νιουκάστλ και το Χόμπαρτ. Και οι δύο χώρες είναι πλήρης μέλη του Οργανισμού Οικονομικής Συνεργασίας και Ανάπτυξης.
Πίτερ Άρνο

Ο Πίτερ Άρνο (Peter Arno, γεννημένος Curtis Arnoux Peters, Jr., Νέα Υόρκη, ΗΠΑ, 8 Ιανουαρίου 1904 – 22 Φεβρουαρίου 1968) ήταν Αμερικανός δημιουργός κόμικς και μουσικός. Απόφοιτος του Πανεπιστημίου του Yale, εργάσθηκε αρχικά ως σχεδιαστής για μία κινηματογραφική εταιρεία πριν αναλάβει να φιλοτεχνεί εικονογραφημένες ιστορίες στο πολύ-περιοδικό «The New Yorker» δημιουργώντας συνολικά 99 εξώφυλλα από το 1925 έως το θάνατό του, καθορίζοντας, εν πολλοίς ο ίδιος, τη φυσιογνωμία του περιοδικού και επηρεάζοντας, μέσω αυτού, την κουλτούρα των αναγνωστών της Νέας Υόρκης. Ήταν νυμφευμένος από το 1927 με Lois Long, δημοφιλή συντάκτρια υπεύθυνη για θέματα μόδας, με την οποία απέκτησε μία κόρη (1928). Χώρισαν, ωστόσο, δύο χρόνια μετά (1930) κι ο Άρνο έκανε δεύτερο γάμο στα 1935, αυτή τη φορά με τη Mary Livingston Lansing, όμως και αυτός ο γάμος του τερματίσθηκε στα 1939. Τότε ο Άρνο αποσύρθηκε σε μία φάρμα έξω από τη Νέα Υόρκη, ασχολούμενος με διάφορα χόμπι. Πέθανε από εμφύσημα σε ηλικία 64 ετών και ενταφιάστηκε στο Κοιμητήριο Kensisco της Valhalla, προαστίου της Ν. Υόρκης. Το 2015 ο εκπρόσωπος του περιοδικού, Roger Angell, χαρακτήρισε τον Άρνο σαν την πρώτη ιδιοφυΐα του εντύπου. Τον Απρίλιο του 2016 ο εικονογράφος του New Yorker, Michael Maslin, εξέδωσε τη βιογραφία του Άρνο, με τίτλο: «Peter Arno: The Mad Mad World of The New Yorker's Greatest Cartoonist » που κυκλοφόρησε από τις εκδόσεις «Regan Arts».
Μάρκο Φοσκαρίνι

Ο Μάρκο Φοσκαρίνι (4 Φεβρουαρίου 1696 στη Βενετία - 31 Μαρτίου 1763 στη Βενετία) ήταν Ενετός ποιητής, συγγραφέας και πολιτικός που υπηρέτησε ως 117ος Δόγης της Βενετίας από τις 31 Μαΐου 1762 μέχρι το θάνατό του 10 μήνες αργότερα. Σπούδασε στη Μπολόνια και ήταν ενεργός ως διπλωμάτης, υπηρετώντας ως πρεσβευτής στη Ρώμη και το Τορίνο. Έχει διατελέσει επίσης για χρόνια ως Εισαγγελέας του Αγίου Μάρκου. Είχε διαδεχθεί τον Αλβίσε Τζοβάνι Μοτσενίγκο στο αξίωμα του Δόγη.

Το Κλασσικό Λύκειο Μάρκο Φοσκαρίνι στη Βενετία, πήρε το όνομά του για να τιμήσει την «Ιστορία της Ενετικής λογοτεχνίας».
Η οργή του Αχιλλέα

Η οργή του Αχιλλέα είναι έργο του γάλλου ζωγράφου Jacques-Louis David, 1819.
Λουί Παλάο

Ο Λουί Παλάο (Luis Palau Jr.) (γεννημένος στις 27 Νοεμβρίου 1934) είναι χριστιανός με την ιδιότητα του διεθνή ευαγγελιστή και ζει στην περιοχή Portland στο Όρεγκον, των Ηνωμένων Πολιτειών. Γεννήθηκε στην Αργεντινή και μετακόμισε στο Πόρτλαντ σε ηλικία 25 ετών περίπου για να εγγραφεί σε μεταπτυχιακό πρόγραμμα στις βιβλικές σπουδές. 

Ο Παλάο είχε επί μακρόν στενή σχέση με τον άλλο διάσημο για το ευαγγελιστικό του έργο, Μπίλι Γκράχαμ και χαρακτηρίστηκε από πολλούς ως διάδοχος του Γκράχαμ. "Από τους κορυφαίους ευαγγελικούς χριστιανικούς του κόσμου" είναι γνωστός για την ισχυρή του έκκληση προς τους νέους και για τις προσπάθειές του να προσεγγίσει τους κοσμικούς ηγέτες για να αντιμετωπίσει θέματα όπως η έλλειψη στέγης. 

Το 2007 εκτιμάται ότι μοιράστηκε το μήνυμα του Ιησού Χριστού με 25 εκατομμύρια ανθρώπους σε 70 έθνη. Η διακονία του Παλάο απασχολεί 70 άτομα στο Beaverton, στο Όρεγκον και άλλα 25 σε όλο τον κόσμο που περιλαμβάνουν γραφεία στο Μπουένος Άιρες, την Αργεντινή και το Λονδίνο της Αγγλία. 

Την Πέμπτη 18 Ιανουαρίου 2018 ο Λουί Παλάο μοιράστηκε στο Facebook ότι είχε καρκίνο του πνεύμονα τέταρτου σταδίου. Στα τέλη Νοεμβρίου του 2018, είπε σε έναν δημοσιογράφο των "Beaverton Valley Times" ότι ο καρκίνος του είχε "σταθεροποιηθεί, για τώρα".
Αββαείο του Λορς

Το Αββαείο του Λορς () είναι μία παλαιά Αυτοκρατορική Μονή στο Λορς Γερμανίας, περίπου 10 χλμ. ανατολικά του Βορμς. Ήταν ένα από τα πιο φημισμένα μοναστήρια της Καρολίγγειας Αυτοκρατορίας. Ακόμα και σε ερειπωμένη κατάσταση, τα ερείπια του βρίσκονται μεταξύ των πιο σημαντικών προ-Ρομανικού–Καρολίγγειου στυλ κτιρίων στη Γερμανία. Το χρονικό του, όπως καταγράφηκε στον "Κώδικα του Λορς" που συγκεντρώθηκε περί το 1170 (τώρα στο κρατικό αρχείο στο Βύρτσμπουργκ) είναι ένα θεμελιώδες έγγραφο για την πρώιμη μεσαιωνική ιστορία της Γερμανίας. Ένα άλλο περίφημο έγγραφο από τη μοναστική βιβλιοθήκη είναι ο "Χρυσός Κώδικας του Λορς". Το 1991 το ερειπωμένο αββαείο αναγνωρίστηκε ως Μνημείο Παγκόσμιας πολιτιστικής Κληρονομιάς της ΟΥΝΕΣΚΟ.
Ένας ξαφνικός θάνατος

To Ένας ξαφνικός θάνατος (πρωτότυπος τίτλος στα αγγλικά: "The Casual Vacancy") είναι μυθιστόρημα της Τζ. Κ. Ρόουλινγκ. Η πρώτη, σκληρόδετη, αγγλική έκδοση έγινε από τον οίκο Little, Brown στις 27 Σεπτεμβρίου 2012, ενώ την επόμενη χρονιά, στις 23 Ιουλίου, κυκλοφόρησε και σε χαρτόδετη έκδοση. Ήταν το πρώτο βιβλίο της Ρόουλινγκ που εκδόθηκε μετά από τη σειρά των έργων του "Χάρυ Πότερ", η πρώτη φορά που η συγγραφέας απομακρυνόταν από τη θεματολογία αυτής της σειράς και το πρώτο μυθιστόρημά της που απευθύνεται σε ενήλικο αναγνωστικό κοινό.
When We All Fall Asleep, Where Do We Go?

Το When We All Fall Asleep, Where Do We Go? (γραμμένο ολόκληρο με κεφαλαία) είναι το ντεμπούτο άλμπουμ απ'την Αμερικανίδα τραγουδίστρια Μπίλι Άιλις, το οποίο κυκλοφόρησε στις 29 Μαρτίου, 2019. 

Σημαντικό μέρος του άλμπουμ γράφτηκε από την ίδια την Άιλις σε συνεργασία με τον αδερφό της Φιννέας, ο οποίος ανέλαβε την παραγωγή μουσικής του άλμπουμ, στο στούντιο υπνοδωμάτιο του, στο Λος Άντζελες.

Μουσικά, το άλμπουμ είναι ένας ποπ, ηλεκτροπόπ, και αρτ ποπ δίσκος, όμως περιέχει και επιρροές από χιπ χοπ. Το άλμπουμ ακουμπά διάφορα θέματα όπως τα σύγχρονα νιάτα, εθισμό στα ναρκωτικά, αυτοκτονία, και πνευματική υγεία, με χιουμοριστικούς αλλά και τρομακτικούς στίχους. H ίδια η Άιλις είπε πως το άλμπουμ έχει επηρεαστεί από τα συνειδητά όνειρα αλλά και τους νυχτερινούς τρόμους, τα οποία παρουσιάζονται και στο εξώφυλλο του άλμπουμ.

Η προώθηση του άλμπουμ έγινε με την κυκλοφορία εφτά σινγκλς, τέσσερα από τα οποία έγινε πολύ-πλατινένια στις Η.Π.Α, το ""You Should See Me in a Crown", "When the Party's Over", "Bury a Friend" (οι στίχοι του οποίου αποτέλεσαν η έμπνευση για τον τίτλο του άλμπουμ), και το παγκόσμιο χιτ "Bad Guy"". Το άλμπουμ σημείωσε τεράστια επιτυχία, αφού ανέβηκε στην κορυφή των τσαρτ σε πολλές χώρες παγκοσμίως, στην πρώτη εβδομάδα κυκλοφορίας του. Τον Ιούνιο του 2019 είχε ήδη πουλήσει 1.3 εκατομμύρια αντίγραφα στις Η.Π.Α και έγινε το άλμπουμ με τις περισσότερες πωλήσεις στον Καναδά για το 2019, ενώ στο Ηνωμένο Βασίλειο η Άιλις έγινε η νεαρότερη καλλιτέχνιδα που κατάφερε να φτάσει στην πρώτη θέση.

Το άλμπουμ συνάντησε τεράστια αποδοχή από το κοινό και τους κριτικούς ξεχωρίζοντας το για τα θέματα που καλύπτει το άλμπουμ, την στιχογραφία αλλά και το στυλ των φωνητικών της Άιλις. Στα 62α βραβεία Grammy, κέρδισε τα βραβεία για άλμπουμ της χρονιάς, καλύτερο ποπ φωνητικό άλμπουμ της χρονιάς, ενώ το ""Bad Guy"" κέρδισε τα βραβεία για δίσκος της χρονιάς και τραγούδι της χρονιάς. Ο αδερφός της Άιλις, Φιννέας, κέρδισε το βραβείο για καλύτερος παραγωγός της χρονιάς. Το 2020, το άλμπουμ έλαβε την 397η θέση στην κατάταξη της Rolling Stone για τα 500 καλύτερα άλμπουμ που έχουν δημιουργηθεί.
Μπριάντε Γουέμπερ

Ο Μπριάντε Γουέμπερ (αγγλικά: "Brianté Weber," γεννημένος στις 29 Δεκεμβρίου 1992) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τη γαλλική Λεβαλουά Μετροπολιτάν.
Δάφνης Παναγίδης

Ο Δάφνης Παναγίδης ήταν Ελληνοκύπριος έμπορος και πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το Πατριωτικό Μέτωπο.
Λορς

Το Λορς είναι μια πόλη στην περιοχή Μπεργκστράβε στην Έσση Γερμανίας, 60 χλμ. νότια της Φρανκφούρτης. Είναι γνωστή για το Αββαείο του Λορς που αναγνωρίστηκε ως μνημείο Παγκόσμιας πολιτιστικής Κληρονομιάς από την UNESCO το 1991.
Ευδοκία Νεοκαισαρείτισσα Παλαιολογίνα

Η Ευδοκία Νεοκαισαρείτισσα Παλαιολογίνα ήταν βυζαντινή ευγενής στα τέλη του 13ου αρχές 14ου αιώνα.

Δεν είναι πολλά γνωστά για την οικογένεια της, ο πατέρας της ήταν Πρωτασηκρίτης γνωστός στις πηγές σαν Νεοκαισαρείτης πρωτασηκρίτης χωρίς μικρό όνομα, σημαντικό και υψηλό αυλικό αξίωμα της εποχής με επιρροή στο παλάτι. Οι Νεοκαισαρείτες ήταν σημαντική οικογένεια πολιτικών του 13ου 14ου αιώνα, γνωστός την ίδια περίοδο ήταν ο Μανουήλ Νεοκαισαρείτης όπου είχε το αξίωμα του πρωτασηκρίτη το 1274 και γιος του ήταν ο Μιχαήλ Νεοκαισαρείτης, άγνωστο ποια η σχέση του με την Ευδοκία.

Η Ευδοκία παντρεύτηκε τον Κωνσταντίνο Παλαιολόγο, γιο του αυτοκράτορα Ανδρόνικου Β΄ ο οποίος παντρευόταν για δεύτερη φορά χωρίς να έχει νόμιμους απογόνους με την πρώτη του σύζυγο, έχοντας όμως έναν νόθο γιο με μία υπηρέτρια. Με τον Κωνσταντίνο απέκτησαν μία γνωστή κόρη, την Ευδοκία που παντρεύτηκε τον Δημήτριο Τζαμπλάκων.
Τριαδικό μπαλέτο

Το Τριαδικό μπαλέτο είναι μπαλέτο που αναπτύχθηκε από τον Όσκαρ Σλέμερ. Έκανε πρεμιέρα στη Στουτγάρδη, στις 30 Σεπτεμβρίου-1 Οκτωβρίου 1922, με μουσική που συνέθεσε ο Πάουλ Χίντεμιτ, μετά από διαμορφωτικές παραστάσεις που χρονολογούνται από το 1916. Το μπαλέτο έγινε ο πιο γνωστός καλλιτεχνικός χορός και ενώ ο Σλέμερ ήταν στο Μπάουχαους από το 1921 έως το 1929, το μπαλέτο έκανε περιοδείες συμβάλλοντας στη διάδοση του ήθους του Μπαουχάους.
Σεμπαστιάν Ιραντιέρ

Ο Σεμπαστιάν Ιραντιέρ Σαλαβέρι ("Sebastián Iradier Salaverri/Salaberri", 20 Ιανουαρίου 18096 Δεκεμβρίου 1865), ή Σεμπαστιάν (δε) Υραδιέρ ("Sebastián de Yradier"), ήταν Ισπανός Βάσκος συνθέτης.

noicon|thumb|left|155px|Η μελωδία του «La Paloma» σε σόλο κιθάρα (αρχή)

Ο Ιραδιέρ γεννήθηκε στο Λανσιέγκο, στην επαρχία Άλαβα. Είναι γνωστός κυρίως για τις χαμπανέρες του, ιδίως για την επονομαζόμενη «La Paloma» (= «Το περιστέρι»), που γράφτηκε πριν το 1860, μετά από μια επίσκεψή του στην Κούβα και έγινε εξαιρετικά δημοφιλής ως τραγούδι, τόσο στην Ισπανία, όσο και στη Βόρεια και Νότια Αμερική (ιδίως στο Μεξικό). Ο ραδιοφωνικός σταθμός του Εθνικού Αυτόνομου Πανεπιστημίου του Μεξικού (UNAM) έχει εκτιμήσει ότι υπάρχουν περισσότερες από χίλιες εκδοχές του «La Paloma» και ότι μαζί με το «Yesterday» των Μπητλς είναι τα περισσότερο ηχογραφημένα τραγούδια στην ιστορία της μουσικής.

Μία άλλη χαμπανέρα του Ιραντιέρ είναι η «El Arreglito», η οποία προσαρμόσθηκε από τον Ζωρζ Μπιζέ στην όπερά του "Κάρμεν". Ο Μπιζέ, νομίζοντας ότι ήταν δημοτικό τραγούδι, εμπνεύσθηκε από τη μελωδία και την επανασυνέθεσε ως την άρια «L'amour est un oiseau rebelle», γνωστή απλώς ως η «Χαμπανέρα». Μόλις ανακάλυψε το λάθος του, ο Μπιζέ προσέθεσε μια σημείωση στη φωνητική παρτιτούρα της όπερας, αναφέροντας την πηγή της μουσικής.

Ο Σεμπαστιάν Ιραντιέρ απεβίωσε στην αφάνεια σε ηλικία 56 ετών.
Τα πάθη του νεαρού Βέρθερου

Τα πάθη του νεαρού Βέρθερου () είναι χαλαρό αυτοβιογραφικό επιστολικό μυθιστόρημα του Γιόχαν Βόλφγκανγκ Γκαίτε που δημοσιεύθηκε για πρώτη φορά το 1774. Μια αναθεωρημένη έκδοση ακολούθησε το 1787. Ήταν ένα από τα σημαντικότερα μυθιστορήματα της περιόδου "Στουρμ ουντ Ντρανγκ" στη γερμανική λογοτεχνία και επηρέασε το μεταγενέστερο ρομαντικό κίνημα. Ο Γκαίτε, ηλικίας 24 ετών, ολοκλήρωσε τον Βέρθερο σε πεντέμισι εβδομάδες εντατικής γραφής τον Ιανουάριο-Μάρτιο του 1774. Η δημοσίευση του βιβλίου έθεσε αμέσως τον συγγραφέα στις κορυφαίες διεθνείς λογοτεχνικές προσωπικότητες και παραμένει το πιο γνωστό από τα έργα του. Προς το τέλος της ζωής του Γκαίτε, μια προσωπική επίσκεψη στη Βαϊμάρη έγινε κρίσιμο στάδιο στο Μεγάλο Ταξίδι της Ευρώπης για όλους τους νέους.
Δημοκρατία του Αφγανιστάν

Η Δημοκρατία του Αφγανιστάν (νταρί: جمهوری افغانستان, παστού: د افغانستان جمهوریت) ήταν το όνομα της πρώτης δημοκρατίας του Αφγανιστάν, η οποία συστήθηκε το 1973, όταν ο Μοχάμεντ Νταούντ Χαν εκθρόνισε τον ξάδερφό του, βασιλιά Μοχάμεντ Ζαχίρ Σαχ, μέσω ενός αναίμακτου πραξικοπήματος. Ο Νταούντ ήταν γνωστός για την προοδευτική του πολιτική και τις προσπάθειες εκσυγχρονισμού της χώρας με τη βοήθεια τόσο της Σοβιετικής Ένωσης όσο και των Ηνωμένων Πολιτειών, μεταξύ άλλων.

Το 1978 πραγματοποιήθηκε στρατιωτικό πραξικόπημα γνωστό ως εξέγερση του Σαούρ, το οποίο υποκινήθηκε από το κομμουνιστικό Λαϊκό Δημοκρατικό Κόμμα του Αφγανιστάν, όπου σκοτώθηκε ο Νταούντ και η οικογένειά του. Τη «Δημοκρατία του Νταούντ» διαδέχθηκε στη συνέχεια η υποστηριζόμενη από τους Σοβιετικούς Λαϊκή Δημοκρατία του Αφγανιστάν.
Μωρίς Λεμπλάν

Ο Μωρίς Λεμπλάν (, 11 Δεκεμβρίου 1864 - 6 Νοεμβρίου 1941) ήταν Γάλλος συγγραφέας αστυνομικών μυθιστορημάτων και διηγημάτων, γνωστός κυρίως ως ο δημιουργός του διάσημου λογοτεχνικού ήρωα Αρσέν Λουπέν, ιδιόμορφου και ιδιοφυούς αριστοκράτη-απατεώνα, υπερασπιστή του ηθικού νόμου της κοινωνίας.
La Paloma

thumb|Παρτιτούρα του «La Paloma»
noicon|thumb|right|205px|Τα πρώτα μέτρα του «La Paloma» σε σόλο κιθάρα

thumb|thumbtime=191|start=191|end=256|upright=1.5|«La Paloma», το τραγούδι σε καρτούν του 1930
Το «La Paloma» (ισπανική λέξη για το περιστέρι) είναι ένα δημοφιλές ισπανικό τραγούδι, που έχει εκτελεσθεί και ηχογραφηθεί σε διάφορες γλώσσες και κουλτούρες, ενορχηστρώσεις και παραλλαγές τον τελευταίο ενάμισυ αιώνα. Στην ελληνική είναι γνωστό ως «Παλόμα» ή «Μαριώ» Η μουσική του γράφτηκε από τον βασκικής καταγωγής Ισπανό συνθέτη Σεμπαστιάν Ιραντιέρ (ή Υραδιέρ) κατά τη δεκαετία του 1850, ενώ ο ίδιος έγραψε και κάποιους πρώτους στίχους για αυτό. Το 1859 καταγράφηκε από το γραφείο πνευματικής ιδιοκτησίας της Μαδρίτης ως "«Cancion Americana con acompañamiento de Piano»" («αμερικανικόν άσμα μετά συνοδείας πιάνου»). Ο Ιραντιέρ απεβίωσε έξι χρόνια αργότερα, χωρίς να ζήσει τη μετέπειτα δημοφιλία αυτού του τραγουδιού.

Το «La Paloma» ανήκει σε μια κατηγορία χορευτικών τραγουδιών που αποκαλούνται χαμπανέρες και αναπτύχθηκαν στην Ισπανία του 19ου αιώνα. Σήμερα οι χαμπανέρες είναι ακόμα παρούσες ως παραδοσιακά τραγούδια και επώνυμες μουσικές συνθέσεις, ιδίως στη βόρεια χώρα των Βάσκων, στην Καταλωνία και στη Βαλένθια. Ο χαρακτηριστικός ρυθμός του «La Paloma» (όπως ισχύει για όλες τις χαμπανέρες) αντιπροσωπεύει μια συγχώνευση των τοπικών κουβανέζικων τραγουδιών (που μεταφέρθηκαν από Ισπανούς ναυτικούς στην πατρίδα τους) με τη ρυθμική δομή του φλαμένκο «tanguillo gaditano» (με αρχική καταγωγή από το Κάδιθ). 

Πολύ γρήγορα το «La Paloma» έγινε δημοφιλές έξω από την Ισπανία, ιδίως στο Μεξικό, και σύντομα εξαπλώθηκε και στα πιο απομακρυσμένα μέρη του κόσμου. Σε πολλά μέρη, όπως στο Αφγανιστάν, στη Χαβάη, στη Γερμανία, στη Ρουμανία, στη Ζανζιβάρη και στην Γκόα, απέκτησε την υπόσταση ενός ημι-παραδοσιακού τραγουδιού. Μπορεί να θεωρηθεί μία από τις πρώτες παγκόσμιες επιτυχίες («χιτς») και έχει προσελκύσει καλλιτέχνες από ποικίλα μουσικά υπόβαθρα. Υπάρχουν περισσότερες από χίλιες εκδοχές του «La Paloma» και μαζί με το «Yesterday» των Μπητλς είναι τα περισσότερο ηχογραφημένα τραγούδια στην ιστορία της μουσικής.
Λάσα Σεργκελασβίλι

Ο Λάσα Σεργκελασβίλι (, αγγλικά: "Lasha Shergelashvili," γεννημένος στις 17 Ιανουαρίου 1992) είναι Γεωργιανός ποδοσφαιριστής, ο οποίος αγωνίζεται ως αριστερός πλάγιος αμυντικός.
Δημήτριος Παλαιολόγος Ράλλης

Ο Δημήτριος Παλαιολόγος Ράλλης, συχνά αναφέρεται στις πηγές και σαν "Δημήτριος Ράλλης" ήταν βυζαντινός στρατηγός, στρατιωτικός, στα τέλη του 14ου αρχές του 15ου αιώνα. 

Ο Δημήτριος καταγόταν από τον κλάδο της Οικογένειας Ραούλ στην Πελοπόννησο την Οικογένεια Ράλλη. Ήταν στρατιωτικός στην υπηρεσία του Δεσπότη του Μυστρά. Στις 4 Ιουλίου 1395 οδηγώντας τον βυζαντινό στρατό πέτυχε μεγάλη νίκη στο Λεοντάρι κατά των Ναβαραίων, πιάνοντας μάλιστα αιχμάλωτους τον αρχηγό τους Πέτρο του Σαν Σουπεράνο, τον Ασάν Ζαχαρία και πολλούς Βαρόνους.
Κατρίν Γιακομπσντότιρ

Η Κατρίν Γιακομπσντότιρ (ισλ. "Katrín Jakobsdóttir") είναι Ισλανδή πολιτικός και σημερινή Πρωθυπουργός της Ισλανδίας από το 2017. Είναι μέλος του Αλθίνγκι, εκπροσωπώντας το Βόρειο Ρέικιαβικ από το 2007. Έγινε αναπληρωτής επικεφαλής του Αριστερού-Πράσινου Κινήματος το 2003 και επικεφαλής το 2013, ενώ διετέλεσε και Υπουργός Παιδείας, Επιστήμης και Πολιτισμού στην κυβέρνηση της Γιόχανα Σιγκουρδαντότιρ από τις 2 Φεβρουαρίου 2009 μέχρι τις 23 Μαΐου 2013. Είναι η δεύτερη πρωθυπουργός της χώρας μετά τη Γιόχανα Σιγκουρδαντότιρ.
Ιουερνική Τοπογραφία

thumb|right|Ένα τελετουργικό της ιρλανδικής βασιλείας, από τη Βρετανική Βιβλιοθήκη Royal MS 13 B VIII, περί 1220
thumb|right|Αλκυόνες και ένας πελαργός, από τη Βρετανική Βιβλιοθήκη Royal MS 13 B VIII, περί 1220
Η Ιουερνική Τοπογραφία (λατινικά: Topographia Hibernica ή Topographia Hiberniae) είναι περιγραφή του τοπίου και του λαού της Ιρλανδίας που γράφτηκε από τον Γεράλδο της Ουαλίας γύρω στο 1188, λίγο μετά τη νορμανδική εισβολή στην Ιρλανδία. Ήταν το μεγαλύτερο και σημαντικότερο έργο για την Ιρλανδία που κυκλοφορούσε στο Μεσαίωνα και η άμεση επιρροή του διήρκεσε εντός της πρώιμης νεότερης περιόδου.
Βρετόνοι

Βρετόνοι (βρετονικά Bretoned/ Breizhiz , γαλλικά Bretons) ονομάζονται οι κάτοικοι της περιοχής της Βρετάνης στη Γαλλία. Μπορεί να αυτοχαρακτηρίζονται ως Γάλλοι ή ως ξεχωριστή εθνικότητα. Εκτός από γαλλικά, μιλούν σε ορισμένες περιπτώσεις τη βρετονική και τη γκάλλο.

Η Βρετάνη και οι Βρετόνοι θεωρούνται ένα από τα 6 κελτικά έθνη.

Κατηγορία:Ευρωπαίοι
Κατηγορία:Μειονότητες
Κατηγορία:Γάλλοι
Κατηγορία:Κελτικά έθνη
Σεμπάστιαν Ρέιμαν

Ο Σεμπάστιαν Ρέιμαν ("Sebastian Rejman", 13 Ιανουαρίου 1978-) είναι Φινλανδός τραγουδιστής, ηθοποιός και τηλεοπτικός παρουσιαστής. Είναι ο τραγουδιστής και ο κιθαρίστας του συγκροτήματος "The Giant Leap". Ενώ το Giant Leap βρίσκεται σε παύση, ο Rejman ίδρυσε μια νέα μπάντα που ονομάζεται Sebastian & The 4th Line Band.

Εκπροσώπησε τη Φινλανδία στη Eurovision 2019 μαζί με τον Darude με το τραγούδι "Look Away", το οποίο απέτυχε να προκριθεί στον τελικό.
Μιχαήλ Ασέν Δ΄

Ο Μιχαήλ Ασέν Δ΄, βουλγαρ. Михаил Асен ΙV (π. 1322 - 1355) από τον Οίκο του Σρατσιμίρ ήταν διάδοχος της Βουλγαρίας και συγκυβερνήτης μαζί με τον πατέρα του Ιωάννη-Αλέξανδρο.
Κλάους Κίνσκι

Ο Κλάους Κίνσκι ("Klaus Kinski") (γεννημένος ως Κλάους Γκέντερ Καρλ Ναζίνσκι, γερμανικά: "Klaus Günter Karl Nakszynski", 18 Οκτωβρίου 1926 - 23 Νοεμβρίου 1991) ήταν Γερμανός ηθοποιός του κινηματογράφου και του θεάτρου. Η καριέρα του κράτησε περίπου 40 χρόνια, κατά την οποία συμμετείχε σε περίπου 130 ταινίες μεγάλου μήκους. Είναι γνωστός επίσης και για τη συνεργασία του με τον Γερμανό σκηνοθέτη, Βέρνερ Χέρτζογκ, στου οποίου μεταξύ άλλων πρωταγωνίστησε στο "Aguirre, the Wrath of God" (1972) και το "Nosferatu the Vampyre" (1979). Ο Κίνσκι υπήρξε μία πολυσυζητημένη φιγούρα, και πολλές από τις πτυχές της ζωής του, αναφέρονται στο ντοκιμαντέρ του Χέρτζογκ, "My Best Fiend" (1999). Ο Κίνσκι, γεννήθηκε στο Σόποτ της Πολωνίας (σήμερα), ο πατέρας του ήταν αποτυχημένος τραγουδιστής της όπερας, ενώ η μητέρα του νοσοκόμα. 

Κατά τη διάρκεια της Μεγάλης Ύφεσης, μετανάστευσαν το 1931, στο Βερολίνο. Κατόπιν, απέκτησε και τη γερμανική υπηκοότητα, ενώ περί το 1936, μαθήτευσε στο Prinz-Heinrich-Gymnasium. Στην ηλικία των 17 ετών, εντάχθηκε στη Βέρμαχτ για τον Πόλεμο, αλλά έως και το 1944, δεν είχε πολεμήσει. Εκεί τραυματισμένος, συνελήφθη από τους Βρετανούς. Κρατήθηκε μαζί με άλλους φυλακισμένους πολέμου, στο Έσσεξ, εκεί έδωσε έπαιξε για πρώτη φορά σε θεατρική παράσταση. Το 1946, επέστρεψε στη γενέτειρά του, μετά από 1,5 χρόνο στη φυλακή, για να βρει ότι και οι δύο οι γονείς του χάθηκαν κατά τη διάρκεια του πολέμου. Την ίδια χρόνια ξεκίνησε αμέσως την ενασχόλησή του με το θέατρο, αλλάζοντας και το όνομά του. Το 1948, συμμετείχε στην πρώτη του μεγάλου μήκους ταινία, τη "Morituri". 

Το 1951, συμμετείχε και στην πρώτη του αμερικανική ταινία, "Decision Before Dawn". Κατά τις δεκαετίες του 1960-70, συμμετείχε σε πολλές ευρωπαϊκές exploitation ταινίες, με την πιο γνωστή να είναι το "Δόκτωρ Ζιβάγκο" (1965). Τη συγκεκριμένη δεκαετία μετακόμισε στην Ιταλία, όπου συμμετείχε σε πολλές γνωστές spaghetti western ταινίες, όπως το "Μονομαχία Στο Ελ Πάσο" (1965) και το "The Great Silence" (1968). Το 1988, κυκλοφόρησε και την αυτοβιογραφία του: "All I Need Is Love". Κατά τη διάρκεια της ζωή του έπασχε κι από ASPD, δοκιμάζοντας να αυτοκτονήσει δις. Το 2013, η κόρη του Πόλα, κυκλοφόρησε το "From A Child's Mouth", στο οποίο ισχυρίστηκε ότι την κακοποιούσε σεξουαλικά από τα 5 έως και τα 19. Η άλλη του κόρη, Ναστάζια υποστήριξε την αδελφή της, χωρίς όμως να ισχυριστεί κι αυτή ότι την κακοποιούσε. Ο Κίνσκι, πέθανε από ανακοπή καρδίας το 1991, στην Καλιφόρνια, και το μόνο του παιδί που παρακολούθησε τη κηδεία του, ήταν ο γιος του, ο Νικολάι.
Γεώργιος Αμπάρης

Ο Γεώργιος Αμπάρης (γεννημένος στις 23 Απριλίου 1982 στη Νάουσα) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας.
Κλέοπας Γιάννου

Ο Κλέοπας Γιάννου (γεννημένος στις 4 Μαΐου 1982 στο Περιστέρι της Αττικής) είναι παλαίμαχος Έλληνας τερματοφύλακας.
Τερμησσός

Η Τερμησσός ήταν πόλη της Πισιδίας χτισμένη σε υψόμετρο άνω των 1000 μέτρων στη νοτιοδυτική πλευρά του βουνού Σολυμός (σύγχρονο Γκιουλούκ Νταγί) στα όρη Ταύρος (σημερινή επαρχία Αττάλειας, Τουρκία). Βρίσκεται 30 χιλιόμετρα βορειοδυτικά της Αττάλειας. Η πόλη χτίστηκε σε μια φυσική πλατφόρμα στην κορυφή του Γκιουλούκ Νταγί, σε ύψος 1.665 μέτρων. 

Κρυμμένο από τα πευκοδάση, έχοντας ειρηνική και ανέγγιχτη εμφάνιση, ο χώρος έχει πιο ξεχωριστή και εντυπωσιακή ατμόσφαιρα από πολλές άλλες αρχαίες πόλεις. 

Η Τερμησσός είναι μια από τις καλύτερα διατηρημένες αρχαίες πόλεις της Τουρκίας. Η πόλη ιδρύθηκε από τους Σολίμους που αναφέρθηκαν από την Ιλιάδα του Ομήρου σε σχέση με το θρύλο του Βελλεροφώντα. 

Λόγω του φυσικού και ιστορικού πλούτου της, η πόλη έχει συμπεριληφθεί σε εθνικό πάρκο που φέρει το όνομά της, το Εθνικό Πάρκο Όρους Γκιουλούκ-Τερμησσός.
Jimmy Wopo

Ο Τράβον ΝταΣάουν Φρανκ Σμάρτ (13 Ιανουαρίου, 1997 - 18 Ιουνίου 2018), γνωστός με το καλλιτεχνικό του Jimmy Wopo, ήταν Αμερικανός ράπερ από το Πίτσμπεργκ της Πενσυλβάνιας. 

Ο Wopo δολοφονήθηκε στις 18 Ιουνίου του 2018 στο Πίτσμπεργκ, την ίδια μέρα με την δολοφονία του εξίσου Αμερικανού ράπερ, XXXTentacion.
Ιωάννης Ούρεσης Δούκας Παλαιολόγος

Ο Ιωάννης Ούρεσης Δούκας Παλαιολόγος, σερβ. Јован Урош Немањић (απεβ. 1422/3) από τον Ζουπανικό Οίκο των Νεμάνιτς ήταν τσάρος της Θεσσαλίας (π. 1370-π. 1373), ώσπου αποσύρθηκε σε μονή. Αν και μεγαλωμένος ως γνήσιος Σέρβος, αντί του "επωνύμου" Νεμάνιτς, προτιμούσε το επώνυμο της γιαγιάς του Μαρίας Παλαιολογίνας, καθώς η Θεσσαλία κατοικείτο από Έλληνες.
Βάλτερ Μπλούμε

Ο Βάλτερ Μπλούμε (Ντόρτμουντ, Γερμανία, 23 Ιουλίου 1906 – Ντόρτμουντ, Δυτική Γερμανία, 13 Νοεμβρίου 1974) ήταν Γερμανός μεσαίας κλίμακας αξιωματούχος διοικητής του επίλεκτου σώματος των SS και επικεφαλής της Ειδικής Ομάδας "Sonderkommando" 7a, η οποία ήταν μέρος της ομάδας καταδρομών εξόντωσης Einsatzgruppe B. Η μονάδα διέπραξε τις δολοφονίες χιλιάδων Εβραίων στη Λευκορωσία και στη Ρωσία. Ο Μπλούμε ήταν υπεύθυνος για την απέλαση πάνω από 46000 Ελλήνων Εβραίων στο Άουσβιτς.

Αν και μετά την ήττα της Γερμανίας και το τέλος του πολέμου συνελήφθη και παραπέμφθηκε σε δίκη δύο φορές με βαρύτατες κατηγορίες, εντούτοις την πρώτη φορά η καταδίκη σε θάνατο μετατράπηκε σε κάθειρξη 25 ετών (έκτιση μόνο 10) και τη δεύτερη φορά απορύσθηκαν οι κατηγορίες.
Everyway That I Can

Το "Everyway That I Can" είναι το νικητήριο τραγούδι του Διαγωνισμού Τραγουδιού της Eurovision 2003, ερμηνευμένο στα Αγγλικά από την Σερτάμπ Ερενέρ.
Legacies

Το Legacies είναι αμερικανική τηλεοπτική σειρά, η οποία έκανε πρεμιέρα στο κανάλι The CW στις 25 Οκτωβρίου 2018. Αποτελεί spin-off της τηλεοπτικής σειράς "The Originals". Η Danielle Rose Russell πρωταγωνιστεί ως η 17χρονη Χόουπ Μάικλσον, συνεχίζοντας το ρόλο που είχε στον πέμπτο και τελευταίο κύκλο του The Originals. Ενώ ο Matt Davis επαναλαμβάνει το ρόλο του ως Αλάρικ Σάλτζμαν από το The Vampire Diaries.

Στις 31 Ιανουαρίου 2019 ανανεώθηκε από το The CW για δεύτερο κύκλο.
Χουάν Μιγκέλ Ετσεβαρία

Ο Χουάν Μιγκέλ Ετσεβαρία (γενν. 11 Αυγούστου 1998) είναι Κουβανός αθλητής του στίβου που εξειδικεύεται στο άλμα εις μήκος. Κατέκτησε το χρυσό μετάλλιο στο Παγκόσμιο Πρωτάθλημα Κλειστού Στίβου 2018 στο Μπέρμιγχαμ. Συμμετείχε στο Παγκόσμιο Πρωτάθλημα Στίβου 2017, χωρίς να περάσει στον τελικό.
Yaki Kadafi

Ο Γιάφεου Ακιγιέλε Φούλα (9 Οκτωβρίου 1977 - 10 Νοεμβρίου 1996) γνωστός με το καλλιτεχνικό του Yaki Kadafi, ήταν Αμερικανός ράπερ και ιδρυτής της ραπ μουσικής ομάδας "Outlawz". Οι γονείς του Φούλα ήταν μέλη του αντικαπιταλιστικού Κόμματος Μαύρων Πανθήρων. Οι γονείς του Φούλα ήταν στενοί φίλοι με τους γονείς του Τούπακ Σακούρ, με αποτέλεσμα τα δυο παιδιά να γνωριστούν και να παραμείνουν φίλοι μέχρι το 1996 οπού δολοφονήθηκαν και οι δύο.
Ελ Ελικόιντε

Το Ελ Ελικόιντε (El Helicoide) είναι ένα κτίριο στο Καράκας, στη Βενεζουέλα, στο οποίο στεγάζεται η Μπολιβαριανή Εθνική Υπηρεσία Πληροφοριών (Bolivarian National Intelligence Service -SEBIN) ενώ υπάρχουν και φυλακές, όπου κρατούνται και πολιτικοί κρατούμενοι. Οι φυλακές στο Ελ Ελικόιντε είναι διαβόητες λόγω των πολύ κακών συνθηκών διαβίωσης και των βασανιστηρίων που υφίσταται οι πολιτικοί κρατούμενοι. 

Η συνολική του έκταση είναι 101,940 τ.μ., εκ των οποίων δομημένα είναι τα 77,748 τ.μ. Ξεκίνησε να κατασκευάζεται το 1956 από ιδιωτική εταιρία σε σχέδια των αρχιτεκτόνων Pedro Neuberger, Dirk Bornhorst και Jorge Romero Gutiérrez. Επρόκειτο να στεγάσει μεταξύ άλλων 300 μικρά μαγαζιά και ένα 5αστερο ξενοδοχείο. Επίσης προκειμένου να ανεβαίνουν τα αυτοκίνητα στα υψηλότερα επίπεδα του κτιρίου είχε κατασκευαστεί διάδρομος 4 χιλ. γύρω γύρω στο κτίριο. 

Μέχρι το 1961 είχε ολοκληρωθεί η βασική κατασκευή όμως στη συνέχεια οι εργασίες σταμάτησαν λόγω οικονομικών προβλημάτων. Στα μέσα της δεκαετίας του εξήντα ξεκίνησαν εκ νέου οι εργασίες προκειμένου να ολοκληρωθεί το έργο αλλά μέχρι το 1982 μόνο ο τρούλος με την κορυφή από αλουμίνιο είχε κατασκευαστεί. Από το 1984 κάποιες κρατικές υπηρεσίες άρχισαν να εγκαθίστανται στο κτίριο εκ των οποίων η πιο σημαντική ήταν η Διεύθυνση Ασφαλείας και Πρόληψης (Directorate of Intelligence and Prevention Services (DISIP). Το κτίριο έπαθε μεγάλες ζημιές από μια βόμβα κατά την απόπειρα πραξικοπήματος το 1992. Από το 2010 τμήμα του κτιρίου χρησιμοποιείται ως έδρα του National Experimental Security University (UNES), στο οποίο παρέχεται εκπαίδευση στους αστυνομικούς και τις δυνάμεις ασφαλείας της χώρας. 

Με την αύξηση των αντιδράσεων ενάντια στο καθεστώς του Νίκολας Μαδούρο, διάφοροι χώροι στο Ελ Ελικόιντε μετατράπηκαν σε φυλακές όπου κρατείται και υφίσταται βασανιστήρια μεγάλος αριθμός πολιτικών κρατουμένων. Στις 16 Μαΐου 2018 στο Ελ Ελικόιντε πραγματοποιήθηκε εξέγερση των κρατουμένων την οποία οι αρχές κατέστειλαν χρησιμοποιώντας δακρυγόνα και πυρά κατά των εξεγερμένων.
Μάριο Κασάρ

Ο Μάριο Κασάρ
"(αραβικά:قصار) (γενν. 10 Οκτωβρίου 1951), είναι Λιβανέζος κινηματογραφικός παραγωγός και συνιδρυτής της πτωχεύμενης εταιρίας παραγωγής ταινίων Carolco Pictures.

Γεννημένος στην Βηρυτό το 1951, ο Κασάρ είναι Λιβάνικης και ιταλικής καταγωγής.

Όπως και εκείνος, έτσι και ο πατέρας του ήταν επίσης ένας ανεξάρτητος παραγωγός ταινίων.

Σε ηλικία 15 ετών, ο Κασάρ είχε αγοράσει αρκετά δικαιώματα από Ιταλικές και Γαλλικές ταινίες για την διανομή τους στην Άπω Ανατολή.
Γκέρι και Φρέκι

Ο θεός Όντιν ενθρονισμένος και περιστοιχισμένος από τους λύκους Γκέρι και Φρέκι και τα κοράκια [[Χούγκιν και Μούνιν]] όπως απεικονίστηκαν (1882) από τον [[Καρλ Έμιλ Ντόπλερ]]
Στη σκανδιναβική μυθολογία, οι Γκέρι και Φρέκι (αρχαία σκανδιναβικά, και τα δύο σημαίνουν «αρπακτικός» ή «άπληστος») είναι δύο λύκοι που λέγεται ότι συντροφεύουν το θεό Όντιν. Φανερώνονται στην Ποιητική Έντα, μια συλλογή επικής ποίησης που συντάχτηκε τον 13ο αιώνα από προηγούμενες παραδοσιακές πηγές, στη Νεώτερη Έντα, που γράφτηκε τον 13ο αιώνα από τον Σνόρρι Στούρλουσον, και στην ποίηση των σκαλντ. Το ζευγάρι αυτό συγκρίθηκε με παρόμοιες φιγούρες ευρισκόμενες στην ελληνική, τη ρωμαϊκή και τη βεδική μυθολογία, και μπορεί επίσης να συνδεθεί με τις πεποιθήσεις γύρω από τις γερμανικές «ομάδες λύκων-πολεμιστών», τους Ούλφχεδναρ.
Παλαιολόγος Κορνάρο

Ο Παλαιολόγος Κορνάρο ντελ Καρπάσο ήταν πολίτης της Δημοκρατίας του Αγίου Μάρκου με μεικτή καταγωγή εκ θηλυγονίας από τους Παλαιολόγους, έζησε τον 16ο αιώνα την περίοδο ενετοκρατίας της Κύπρου.

Ο Παλαιολόγος ήταν γιος του Γοδεφρείδου Κορνάρου (Giofredo (Zuffre) Cornaro del Carpasso) και της Παλαιολογίνας, αγνώστου μικρού ονόματος. Ο πατέρας του ήταν φεουδάρχης στο Ριζοκάρπασο, ήταν από τους υπερασπιστές της Λευκωσίας κατά την οθωμανική πολιορκία του 1570, η μητέρα του ήταν κάποια Παλαιολογίνα από τον κλάδο της οικογένειας στο Δεσποτάτο του Μυστρά, έχοντας μετοικήσει από την Κωνσταντινούπολη στην Πελοπόννησο κι έπειτα στην Κύπρο που είχαν δημιουργήσει δύο κλάδους. Κατά την ίδια πολιορκία έχασε τον πατέρα του κι έναν αδελφό του. 

Κατά την Οθωμανική κατάκτηση της Κύπρου αιχμαλωτίστηκε και απελευθερώθηκε αργότερα όπου έζησε στο φέουδο της οικογένειας στο Ριζοκάρπασο, υπό Οθωμανική κυριαρχία ποια. Μετοίκησε στην Κρήτη όπου βρισκόταν υπό ενετική κυριαρχία και εκεί διορίσθηκε διοικητής στρατιωτικού τμήματος στο Ρέθυμνο.΄
Ζωρζ Ντυαμέλ

Ο Ζωρζ Ντυαμέλ (, ΔΦΑ:, 30 Ιουνίου 1884 - 13 Απριλίου 1966) ήταν Γάλλος γιατρός και συγγραφέας, γεννημένος στο Παρίσι. 

Έγινε διάσημος με το μυθιστόρημα "Πολιτισμός" (Civilisation, 1918) για το οποίο έλαβε το βραβείο Γκονκούρ και "το Χρονικό των Πασκιέ", (La Chronique des Pasquier, 1933-1945). Διετέλεσε μέλος της Γαλλικής Ακαδημίας, της οποίας ήταν μόνιμος γραμματέας από το 1944 έως το 1946. Διετέλεσε επίσης πρόεδρος του Γαλλικού Συνδέσμου (Alliance française) και συνέβαλε στην ανανέωσή του μετά τον πόλεμο. Ο Ζωρζ Ντυαμέλ ήταν πατέρας του συνθέτη Αντουάν Ντυαμέλ και παππούς του δημοσιογράφου και συγγραφέα Ζερόμ Ντυαμέλ.
Ιβάν Ασέν Δ΄

O Ιβάν Ασέν Δ΄, (, π. 1326 - 1349) από τον Οίκο του Σρατσίμιρ ήταν πρίγκιπας της Βουλγαρίας.
Βουκολίων

Στην ελληνική μυθολογία, ο Βουκολίων ήταν ο μεγαλύτερος, αλλά εξώγαμος, γιος του Τρώα βασιλιά Λαομέδωνα και της νύμφης Καλύβης. Η σύζυγός του ήταν η ναϊάδα Αβαρβαρέα, και είχαν τουλάχιστον δύο γιους, τον Αίσηπο και τον Πήδασο. Ο Αίσηπος και ο Πήδασος συμμετείχαν στον Τρωικό Πόλεμο, και η οικογένεια αναφέρεται στην Ιλιάδα, Βιβλίο VI. Σύμφωνα με τον Τζέτζη, ο Βουκολίων και η Αβαρβαρέα ήταν οι γονείς του Τρώα ήρωα Εύφορβου που ήταν γνωστός και ως ο γιος του Πάνθοου και του Φρόντι.
Εμμανουήλ Καπελώνης

Ο Εμμανουήλ Καπελώνης ήταν Έλληνας αξιωματικός των Σωμάτων Ασφαλείας, ο οποίος με το βαθμό του υπομοίραρχου υπηρετούσε ως διοικητής του Ε' Αστυνομικού Τμήματος Τούμπας ή Τριανδρίας κατά το χρονικό σημείο της δολοφονίας του ανεξάρτητου βουλευτή Γρηγόρη Λαμπράκη το Μάιο του 1963 , από παρακρατικούς, στη Θεσσαλονίκη. Ο Καπελώνης παραπέμφθηκε σε δίκη με την κατηγορία της ηθικής αυτουργίας στη δολοφονία του Λαμπράκη.
Μετρό Κωνσταντινούπολης

μικρογραφία|Χάρτης των γραμμών και υπό κατασκευή γραμμών έως το 2019
Το Μετρό Κωνσταντινούπολης () είναι ο υπόγειος σιδηρόδρομος που εξυπηρετεί την πόλη της Κωνσταντινούπολης της δυτικής Τουρκίας. Το μετρό λειτουργείται από τη δημόσια επιχείριση Metro Istanbul (γνωστή ως Istanbul Ulaşım A.Ş. ως 2016) που ελέγχεται από το Μητροπολιτικό Δήμο της Κωνσταντινούπολης. Το παλαιότερο τμήμα του μετρό είναι η γραμμή M1, η οποία άνοιξε το 1989. Σήμερα περιλαμβάνει 89 σταθμούς σε λειτουργία, με 64 υπό κατασκευή.

Το σύστημα αποτελείται από τις γραμμές M1, M2, M3, M4, M5 και M6 Μίνι-Μετρό. Ορισμένες γραμμές είναι υπό κατασκευή ή είναι υπό σχεδιασμό: M8 (Μποστάντσι-Ντουντουλού) στην ασιατική πλευρά, ενώ οι γραμμές M7 (Καμπατάς-Μαχμούτμπεη), και M9 (Ατακιόι-Ικιτελί) θα βρίσκονται στην ευρωπαϊκή πλευρά.
Σβέτι Νίκολε

Ο Σβέτι Νίκολε (σλαβομακεδονικά: "Свети Николе", μτφ. «Άγιος Νικόλαος») είναι πόλη στο ανατολικό τμήμα της Βόρειας Μακεδονίας. Η πόλη είναι έδρα του ομώνυμου δήμου και κέντρο της πεδιάδας του Όβτσε Πόλε (Овче Поле, δηλαδή: Πεδιάδα των προβάτων), γνωστής για την εκτροφή προβάτων, το αρνίσιο κρέας και τα γαλακτοκομικά προϊόντα κάθε είδους. Έχει πληθυσμό 13.746 κατοίκους.

Σύμφωνα με την παράδοση η πόλη πήρε το όνομά της από την εκκλησία του Αγίου Νικολάου, που οικοδομήθηκε στις αρχές του 14ου αιώνα.
Οίκος του Σρατσιμίρ

Ο Οίκος του Σρατσιμίρ (ή Σρατσιμίροβτσοι, βουλγαρ. Срацимир ή Срацимировци), ήταν ένας μεσαιωνικός Βουλγαρικός Οίκος, που κυβέρνησε την ηγεμονία του Τάρνοβο και την ηγεμονία του Βιντίν, το πριγκιπάτο της Βάλονα και της Κάνινα και το δεσποτάτο του Λόβεχ.

Γενάρχης είναι ο Σρατσιμίρ, που νυμφεύτηκε την Κεράτσα Πετρίτσα των Σισμάν, αδελφή του Μιχαήλ Γ΄ τσάρου της Βουλγαρίας. Τον Μιχαήλ Γ΄ (1323-30) διαδέχθηκε ο γιος του Ιβάν Στέφαν (1330-31) και αυτόν ο γιος του Σρατσιμίρ και της Πετρίτσα, ο Ιβάν-Αλεξάνταρ. Έτσι το βασίλειο της Βουλγαρίας πέρασε το 1331 από τον Οίκο του Σισμάν στον Οίκο του Σρατσιμίρ.

Ήταν η τελευταία δυναστεία των Βουλγάρων: ο Κωνσταντίνος Β΄ ήταν ο τελευταίος τσάρος της Βουλγαρίας. Οι Οθωμανοί νίκησαν το 1396 στη Νικόπολη και κατέλαβαν και την τελευταία περιοχή της Βουλγαρίας, το Βιντίν. Ο επόμενος ηγεμόνας θα είναι το 1878.
Μάτιτς Κότνικ

Ο Μάτιτς Κότνικ ("Matic Kotnik", 23 Ιουλίου 1990) είναι Σλοβένος επαγγελματίας ποδοσφαιριστής, ο οποίος αγωνίζεται ως τερματοφύλακας για τον Πανιώνιο.
Συνθήκη για τις Πυρηνικές Δυνάμεις Μεσαίας Εμβέλειας

Η Συνθήκη για τις Πυρηνικές Δυνάμεις Μεσαίας Εμβέλειας, επισήμως γνωστή ως Συνθήκη Μεταξύ των Ηνωμένων Πολιτειών της Αμερικής και της Ένωσης Σοβιετικών Σοσιαλιστικών Δημοκρατιών για την Εξάλειψη των Πυραύλων Μεσαίας Εμβέλειας και Μικρότερης Εμβέλειας, ήταν μια συμφωνία αμυντικού τύπου μεταξύ των Ηνωμένων Πολιτειών και της Σοβιετικής Ένωσης (της οποίας διάδοχος είναι η Ρωσική Ομοσπονδία), σε ισχύ από το 1988 μέχρι το 2019. Υπογράφηκε από τον πρόεδρο Ρόναλντ Ρήγκαν και τον γενικό γραμματέα Μιχαήλ Γκορμπατσώφ στις 8 Δεκεμβρίου 1987. Η συνθήκη εγκρίθηκε από τη Γερουσία των Ηνωμένων Πολιτειών στις 27 Μαΐου 1988 και επικυρώθηκε από τους Ρήγκαν και Γκορμπατσώφ την 1η Ιουνίου 1987.

Η Συνθήκη απαγόρευσε όλους τους χερσαίους βαλλιστικούς πυραύλους και πυραύλους τύπου κρουζ και εκτοξευτήρες με εύρος 500-1.000 χιλιομέτρων (μικρής-μεσαίας εμβέλειας) και 1.000-5.500 χιλιομέτρων (μεσαίας εμβέλειας). Σε αυτή δεν περιλαμβάνονταν οι πύραυλοι που εκτοξεύονταν από αέρος ή μέσω θαλάσσης. Μέχρι το Μάιο του 1991 είχαν εξαλειφθεί 2.692 πύραυλοι, 846 αμερικάνικοι και 1.846 σοβιετικοί.

Ο Αμερικανός πρόεδρος, Ντόναλντ Τραμπ, ανακοίνωσε στις 20 Οκτωβρίου 2018 ότι αποσύρει τις Ηνωμένες Πολιτείες από τη Συνθήκη, ισχυριζόμενος ότι η ρωσική πλευρά δεν την τηρούσε. Οι Αμερικάνοι ανέστειλαν επίσημα τη συνθήκη την 1η Φεβρουαρίου 2019 και η Ρωσία έκανε το ίδιο την επόμενη ημέρα.
Καίτη Βουτσάκη

μικρογραφία|Η Kitty, με την Madiha Yousri και τον Farid al Atrash σε φωτογραφία από την ταινία του 1952 Lahn al Kouloud.|εναλλ.=
μικρογραφία|Επιζωγραφισμένη φωτογραφία της Καίτης Βουτσάκη του 1952.|εναλλ.=
μικρογραφία|Διαφήμιση του Casino Opera από τη γαλλόφωνη αιγυπτιακή εφημερίδα του 1941 Progres Egyptien.
μικρογραφία|Η Καίτη Βουτσάκη με τον παρτενέρ της Χρήστο Κλαδάκη.
μικρογραφία|Χαρακτηριστική πόζα της Καίτης Βουτσάκη.
μικρογραφία|Διαφήμιση από την ταινία του 1953 The Marital Dwelling.|εναλλ.=
μικρογραφία|Η Καίτη Βουτσάκη στην ταινία του 1953 Bint el Hawa.|εναλλ.=
μικρογραφία|Διαφήμιση από την ταινία του 1953 Bint El Hawa.
Η Καίτη Βουτσάκη είναι Ελληνίδα-Αιγυπτιώτισσα, χορεύτρια, τραγουδίστρια και ηθοποιός. Αν και έχει διαδοθεί ευρέως στο διαδίκτυο από λανθασμένα στοιχεία του Khawajati Dance Foundation ότι γεννήθηκε στις 21 Απριλίου 1927, στην πραγματικότητα γεννήθηκε στην Αλεξάνδρεια της Αιγύπτου το Φεβρουάριο του 1931, από ορθόδοξη χριστιανική οικογένεια καταγόμενη από την Κρήτη. Ήταν η μικρότερη από τα τέσσερα παιδιά της οικογένεια. Τα παιδικά της χρόνια τα έζησε στη συνοικία της Ιμπραημίας. 

Από 6 ετών (εποχή που ορφάνεψε από πατέρα) ξεκίνησε να σπουδάζει μπαλέτο, κλακέτες, και ακροβατικά σε διάφορες Σχολές, με σημαντικότερη τη Σχολή Nicol's η οποία έδρευε αρχικά στην Αλεξάνδρεια και μεταφέρθηκε αργότερα στο Κάιρο. Θεατρικές σπουδές και χορό, ξεκίνησε από παιδάκι στη Δραματική Σχολή του Μάνου Δημητρίου, η οποία λειτουργούσε στην Αλεξάνδρεια. Ο Μάνος Δημητρίου οργάνωνε προπολεμικές παραστάσεις με τους μαθητές του, παιδικές καθώς και για ενήλικες, όπου παρουσιάστηκε και η Καίτη Βουτσάκη, σε παιδική ακόμα ηλικία. Το 1940 ο θίασος πήρε την επωνυμία 'Ελληνικός Θίασος Αλεξανδρείας', και την εποχή του ελληνοϊταλικού πολέμου παρουσίασε επιθεωρήσεις σε κείμενα των Μαξ Τσακασιάνου, Μ. Αργύρη, Μαλλαράκη κ.α. Το 1941 ο θίασος διαλύθηκε.
ΦΚ Σαμτρέντια

Η ΦΚ Σαμτρέντια (, αγγλικά: "FC Samtredia"), κοινώς γνωστή ως Σαμτρέντια, είναι ποδοσφαιρικός σύλλογος από τη Γεωργία, που εδρεύει στη Σαμτρέντια. Αγωνίζεται στο Πρωτάθλημα Γεωργίας και η έδρα του είναι το Στάδιο Ερόσι Μανιγκαλάτζε.
Αποσφαλμάτωση μέσω πάπιας

Μια πάπια από καουτσούκ που χρησιμοποιείται από έναν προγραμματιστή για να βοηθήσει την [[Code review|αναθεώρηση κώδικα]]
Στη μηχανική λογισμικού, η «Αποσφαλμάτωση μέσω πάπιας» είναι μια μέθοδος αποσφαλμάτωσης κώδικα. Η ονομασία της μεθόδου προέρχεται από μια αναφορά στο βιβλίο "The Pragmatic Programmer," στην οποία ένας προγραμματιστής κουβαλάει μαζί του ένα παπάκι μπάνιου και αποσφλαματώνει κώδικα εξηγώντας τον γραμμή-γραμμή στην πάπια. Υπάρχουν πολλοί άλλοι όροι για αυτήν την τεχνική, που συχνά περιλαμβάνουν διαφορετικά άψυχα αντικείμενα. 

Πολλοί προγραμματιστές έχουν την εμπειρία του να εξηγούν το πρόβλημα σε κάποιον άλλον, συνήθως που δε γνωρίζει από προγραμματισμό και να βρίσκουν τη λύση κατά τη διάρκεια της εξήγησης του προβλήματος. Κατά την περιγραφή των όσων θα έπρεπε να κάνει ο κώδικας και την παρατήρηση του τι κάνει τελικά, η ασυμφωνία γίνεται ορατή. 

Με τη χρήση ενός άψυχου αντικειμένου όπως ένα παπάκι μπάνιου, ο προγραμματιστής μπορεί να προσπαθήσει να το πετύχει χωρίς να χρειαστεί να ενοχλήσει κάποιον άλλο.
Das Boot

To Das Boot (γνωστό στην Ελλάδα και ως Υποβρύχιο U-96: Επιστροφή στην Κόλαση) είναι γερμανική δραματική-πολεμική ταινία, του 1981, που διαδραματίζεται εξ ολοκλήρου σε υποβρύχιο. Το σενάριο γράφτηκε από τον Βόλφγκανγκ Πέτερσεν, ο οποίος υπέγραψε και τη σκηνοθεσία. Η παραγωγή έγινε από τον Γκέντερ Ρόνμπαχ. Πρωταγωνιστούν οι Γιούργκεν Πρόχνοβ, Χέρμπερτ Γκρονεμέγιερ και Κλάους Βένεμαν. Το 1995, κυκλοφόρησε και ως μίνι σειρά, με τον ίδιο τίτλο. Γενικά, έχουν κυκλοφορήσει διάφορες εκδοχές, έως και το 1997, που κυκλοφόρησε και η director's dut εκδοχή, υπό την επιτήρηση του ίδιου του Πέτερσεν. Σήμερα η ταινία θεωρείται μία από τις σπουδαιότερες του Γερμανικού Κινηματογράφου και όχι μόνο.

Το σενάριο βασίστηκε το ομώνυμο μυθιστόρημα του Λόταρ-Γκίντερ Μπούχαϊμ, του 1973, το οποίο τοποθετείται στον Δεύτερο Παγκόσμιο Πόλεμο, ακολουθώντας τα τεκταινόμενα ενός υποχβρυχίου τύπου VIIC (σειριακός αριθμός U-96), και τα όσα έζησαν σε μία δύσκολη επιχείρηση στη Μάχη του Ατλαντικού. Η ανάπτυξη της ταινίας είχε ξεκινήσει από το 1979. Κατά τη διάρκεια των γυρισμάτων τρεις Γερμανοί αξιωματικοί επέβλεπαν το έργο, για συμβουλευτικούς σκοπούς. Σκοπός του Πέτερσεν, ήταν να δημιουργήσει "ένα ταξίδι στην άκρη του μυαλού" και να περάσει τη ιδέα ότι "αυτό είναι ο πόλεμος". Μερικά από τα στοιχεία της ταινίας είναι ο ενθουσιασμός της μάχης, αλλά και η αλληλεγγύη των στρατιωτών για την πατρίδα τους και τους συντρόφους τους. 

Η παραγωγή είχε κοστίσει 32 εκατομμύρια DM, γεγονός που έκανε την ταινία τη δεύτερη πιο ακριβή ταινία στην ιστορία του Γερμανικού κινηματογράφου έως τότε. Πρώτη ήταν το "Metropolis" (1927). Ήδη από τη στιγμή της κυκλοφορίας της η ταινία έλαβε θετικές κριτικές και είχε και εισπρακτική επιτυχία, σημειώνοντας έσοδα του ύψους των $80 εκατομμυρίων. Ο Ρότζερ Ίμπερτ, της είχε δώσει 4/5 αστέρια. Η Columbia Pictures, κυκλοφόρησε την ταινία και στα γερμανικά και στα αγγλικά, με την πρώτη εκδοχή να πηγαίνει πολύ καλύτερα στις ΗΠΑ. Η ταινία έλαβε 6 υποψηφιότητες για Όσκαρ, μεταξύ των οποίων Καλύτερης Σκηνοθεσίας και Καλύτερου Διασκευασμένου Σεναρίου (χωρίς ωστόσο να κερδίσει κανένα). Ο Πέτερεσεν, υπήρξε υποψήφιος και για BAFTA. Το 2018, κυκλοφόρησε και σίκουελ της, σε τηλεοπτική σειρά.
Αγκίρε, η Mάστιγα του Θεού

To Αγκίρε, η Mάστιγα του Θεού (πρωτότυπος τίτλος: "Aguirre, der Zorn Gottes", αγγλικά: "Aguirre, the Wrath of God") είναι δυτικό-γερμανική επική-ιστορική-δραματική ταινία του 1972, σε σενάριο, παραγωγή και σκηνοθεσία Βέρνερ Χέρτζογκ. Στην ταινία πρωταγωνιστεί ο Κλάους Κίνσκι. Τη μουσική ταινίας έγραψε το δυτικογερμανικό progressive/Krautrock συγκρότημα Popol Vuh. Η πλοκή της ταινίας αφορά την ιστορία και το ταξίδι του Ισπανού στρατιώτη Λόπε ντε Αγκίρε, ο οποίος οδηγεί ένα γκρουπ κατακτητών, στον ποταμό Αμαζόνιο και τη Νότια Αμερική, οι οποίοι ψάχνουν να βρουν την πόλη του χρυσού, την Ελ Ντοράντο. Η ταινία σήμερα θεωρείται καλτ. Γενικότερα, θεωρείται μία από τις σπουδαιότερες ταινίες του γερμανικού κινηματογράφου και όχι μόνο.

Μέσω μινιμαλισμού στην ιστορία και στους διαλόγους, η ταινία δημιουργεί μία θέαση στην τρέλα και την παράνοια, η οποία περιβάλλεται από την πλούσια και αχαλίνωτη έκταση της ζούγκλας του Αμαζονίου. Αν και το πρόσωπο στο οποίο περιστρέφεται η ταινία είναι υπαρκτό, ακόμα και ο ίδιος ο Χέρτζογκ, παραδέχτηκε αργότερα, ότι η ταινία του δεν έχει βασιστεί σε ιστορικό στοιχεία, αλλά πιο πολύ τα γεγονότα της είναι αποκύημα της φαντασίας. Ωστόσο, πολλά στοιχεία της ταινίας πάρθηκαν από τη ζωή του Γκάσπαρ ντε Καρβαχάλ, ο οποίος ήταν ένας από τους πρώτους που έκανε αποστολή στον Αμαζόνιο. Ο ντε Καρβαχάλ, δεν αναφέρεται ποτέ στην ταινία με κάποιον τρόπο. Επίσης, λέγεται ότι η αποστολή του, πήγε αλά δεν επέστρεψε ποτέ από το δάσος. 

Η συγκεκριμένη ταινία ήταν η πρώτη από τις συνολικά πέντε στις οποίες συνεργάστηκαν οι Κίνσκι και Χέρτζογκ. Για αυτήν την ταινία, είχαν αρκετές διαφωνίες για το πώς θα ήταν ο ρόλος, με τον θυμό του Κίνσκι, να παρενοχλεί το επιτελείο της ταινίας ακόμα και τους ντόπιους ανθρώπους, στην περιοχή που γυριζόταν η ταινία. Τα γυρίσματα της ταινίας έγιναν σε παραπόταμο του Περού, και κράτησαν περίπου 5 εβδομάδες. Το επιτελείο αναγκάστηκε να σκαρφαλώσει βουνά, να κόψει κλαδιά και, γενικότερα, αντιμετώπισε διάφορες αντιξοότητες. Η κριτική που δέχτηκε τη στιγμή της κυκλοφορίας της ήταν θετική, και έως και σήμερα θεωρείται μία από τις καλύτερες του σκηνοθέτη. Πολλοί κριτικοί, την έχουν χαρακτηρίσει ως αριστούργημα, ενώ το περιοδικό "Time", τη συμπεριέλαβε ανάμεσα στις 100 Σπουδαιότερες Ταινίες όλων των εποχών. Τα οπτικά εφέ και το αφηγηματικό στυλ της ταινίας, επηρέασαν κατά πολύ, την πασίγνωστη ταινία του Φράνσις Φορντ Κόπολα, "Apocalypse Now" (1979).
Κυριάκος Σταματόπουλος

Ο Κυριάκος Σταματόπουλος (γεννημένος στις 28 Αυγούστου 1979) είναι Ελληνοκαναδός τερματοφύλακας, ο οποίος είναι ο επικεφαλής προπονητής τερματοφυλάκων της σουηδικής ΑΙΚ Στοκχόλμης, αλλά είναι επίσης εγγεγραμμένος ως παίκτης της. Του έχουν δώσει το ψευδώνυμο "Stam"(Σταμ).
Λόταρ-Γκίντερ Μπούχαϊμ

Ο Λόταρ-Γκίντερ Μπούχαϊμ (γερμανικά: "Lothar-Günther Buchheim", Βαϊμάρη, 6 Φεβρουαρίου 1918 – Στάρνμπεργκ, 22 Φεβρουαρίου 2007) ήταν Γερμανός συλλέκτης, ιστορικός τέχνης, συγγραφέας και ζωγράφος. Έγινε ευρέως γνωστός κυρίως για τη νουβέλα "Das Boot", η οποία εκδόθηκε το 1973 γνωρίζοντας διεθνή επιτυχία και ακολούθως μεταφέρθηκε το 1981 στον κινηματογράφο υπό τον ομώνυμο τίτλο.
Καθεδρικός Ναός του Σπάιερ

Ο Καθεδρικός Ναός του Σπάιερ, επίσημα "η Αυτοκρατορική Καθεδρική Βασιλική της Κοιμήσεως της Θεοτόκου και του Αγίου Στεφάνου", (Λατινικά: Domus sanctae Mariae Spirae, γερμανικά: "Dom zu Unserer lieben Frau in Speyer") στο Σπάιερ Γερμανίας, είναι η έδρα τού Ρωμαιοκαθολικού Επισκόπου του Σπάιερ και είναι βοηθός επισκοπής για τη Ρωμαιοκαθολική Αρχιεπισκοπή του Μπάμπεργκ. Ο καθεδρικός ναός είναι αφιερωμένος στην Παναγία προστάτιδα του Σπάιερ ("Patrona Spirensis") και στον Άγιο Στέφανο. Ο Πάπας Πίος ΙΑ' προήγαγε τον Καθεδρικό Ναό του Σπάιερ στο βαθμό της μικρής βασιλικής της ρωμαιοκαθολικής Εκκλησίας το 1925.

Έναρξης του 1030 υπό τον Κορράδο Β', με το ανατολικό άκρο και την ψηλή κάμαρα του 1090-1103, την επιβλητική τρίκλιτη θολωτή βασιλική από κόκκινο ψαμμίτη είναι το «αποκορύφωμα ενός σχεδίου το οποίο ήταν εξαιρετικά μεγάλη επιρροή στη μεταγενέστερη ανάπτυξη της Ρομανικής αρχιτεκτονικής κατά τον 11ο - 12ο αιώνα». Ως τόπος ταφής για τους αυτοκράτορες και βασιλιάδες των Σαλίων, των Χοενστάουφεν και των Αψβούργων, ο καθεδρικός ναός θεωρείται ως ένα σύμβολο της αυτοκρατορικής εξουσίας. Με το Αβαείο του Κλυνή ερειπωμένο, παραμένει η μεγαλύτερη Ρομανική εκκλησία. Θεωρείται «ένα σημείο καμπής στην Ευρωπαϊκή αρχιτεκτονική»,
ένα από τα πιο σημαντικά αρχιτεκτονικά μνημεία της εποχής του και ένα από τα καλύτερα Ρωμανικά μνημεία.

Το 1981, ο καθεδρικός ναός προστέθηκε στον Κατάλογο με Μνημεία Παγκόσμιας Κληρονομιάς της ΟΥΝΕΣΚΟ ως «ένα σημαντικό μνημείο της Ρoμανικής τέχνης στη Γερμανική Αυτοκρατορία".
Ενσενάντα

Η Ενσενάντα () είναι παραθαλάσσια πόλη και δήμος στο Μεξικό και η τρίτη πολυπληθέστερη της πολιτείας Μπάχα Καλιφόρνια.

Είναι η δημοτική έδρα και το πολιτιστικό και εμπορικό κέντρο του δήμου Ενσενάντας, ένας από τους πέντε στους οποίους η πολιτεία είναι διαιρεμένη. Το 2015 ο δήμος είχε πληθυσμό 519.813 κατοίκους.

Η Ενσενάντα είναι μέλος του δικτύου δημιουργικών πόλεων της UNESCO από το 2015.
Κλαρκ Ενσικουλού

Ο Κλαρκ Ενσικουλού ("Clarck N'Sikulu," γεννημένος στις 10 Ιουλίου 1992 στη Λιλ) είναι Κονγκολέζος ποδοσφαιριστής, ο οποίος αγωνίζεται ως επιθετικός. Επίσης, έχει τη γαλλική υπηκοότητα.
Ράμελσμπεργκ

Το Ράμελσμπεργκ είναι ένα βουνό ύψους 635 μ. στο βόρειο άκρο της οροσειράς Χαρζ, νότια της ιστορικής πόλης Γκόσλαρ στο Βόρειο γερμανικό κράτος της Κάτω Σαξονίας. Στα ορυχεία του βουνού εξορύσσονταν σημαντικές ποσότητες μεταλλευμάτων αργύρου, χαλκού και μολύβδου, και το ορυχείο λειτούργησε αδιάκοπα για πάνω από 1.000 χρόνια μέχρις ότου τελικά έκλεισε το 1988. Από το 1992, τα ανθρακωρυχεία Ράμελσμπεργκ έχουν αναγνωριστεί ως ένα Μνημείο Παγκόσμιας πολιτιστικής κληρονομιάς της ΟΥΝΕΣΚΟ.
Κυπριακό Ταχυδρομικό Μουσείο

Το Κυπριακό Ταχυδρομικό Μουσείο είναι ταχυδρομικό μουσείο στην Κύπρο. Το μουσείο βρίσκεται εντός των τειχών της Λευκωσίας και εκθέτει τη ταχυδρομική και φιλοτελική ιστορία της Κύπρου. Τα εκθέματα χρονολογούνται από τον 18ο αιώνα.
Τα Φτερά του Έρωτα

Τα Φτερά του Έρωτα (πρωτότυπος τίτλος: "Der Himmel über Berlin") είναι ρομαντική ταινία φαντασίας του 1987, από τη Δυτική Γερμανία και τη Γαλλία, σε σκηνοθεσία Βιμ Βέντερς, ο οποίος συμμετείχε και στο σενάριο και στην παραγωγή. Πρωταγωνιστούν οι Μπρούνο Γκαντς, Σόλβεϊ Ντόμαρτικ και Όττο Σάντερ. Η ταινία αφηγείται την ιστορία αθάνατων και αόρατων αγγέλων, οι οποίοι ακούν και ησυχάζουν τις επιθυμίες των Βερολινέζων. Ένας από αυτούς του αγγέλους, ερωτεύεται μία όμορφη χορεύτρια, και εξ αιτίας της γίνεται θνητός για να μπορέσει να κατανοήσει απολύτως την ανθρώπινη φύση: από απλά πράγματα, δηλαδή νιώθοντας τη γεύση του φαγητού, μέχρι και του να αγγίζει τους αγαπημένους του. 

Η σύλληψη της ιστορίας έγινε από τους αγγέλους που απεικονίζονται στη Δυτική Γερμανία στο Τείχος του Βερολίνου. Οι εμπνευστές των εικόνων αυτών, ήταν οι Βέντερες και Χάντκε, που μαζί με τον Ρίχαρντ Ράιτενγκερ, έγραψαν το σενάριο. Τη διεύθυνση φωτογραφίας ανέλαβε ο Γάλλος κινηματογραφιστής Χενρί Αλεκάν, ο οποίος τη γύρισε και με χρώμα και χωρίς. Οι χωρίς χρώμα σκηνές, γυρίστηκαν για να προσδώσουν τη σκοπιά του αγγέλου, που έτσι έβλεπε τον κόσμο. Η παραγωγή της ταινίας έγινα με συμπαραγωγή Γαλλίας και Δυτική Γερμανίας. Η ταινία, γενικά, είναι ένα αποκύημα συμβολισμών και διαφορετικών καλλιτεχνικών εκφράσεων, ούσα εμπνευσμένη από τη μουσική του Νικ Κέιβ, έως και τη λυρική ποίηση του Ράινερ Μαρία Ρίλκε. Η ταινία γυρίστηκε σε πραγματικές τοποθεσίες του Βερολίνου, όπως για παράδειγμα στη Κρατική Βιβλιοθήκη του Βερολίνου.

Η πρεμιέρα της ταινίας έγινε στις 17 Μαΐου του 1987, στις Κάννες. Ήδη από την εποχή της κυκλοφορίας της απέσπασε θετικές κριτικές ενώ σήμερα θεωρείται μία από τις σπουδαιότερες ταινίες του γερμανικού κινηματογράφου και όχι μόνο. Γενικότερα, θεωρείται μία από τις καλύτερες ταινίες που κυκλοφόρησαν στη δεκαετία του 1980. Επίσης υπήρξε υποψήφια στο Φεστιβάλ Καννών και για το Βραβεία Ευρωπαϊκού Κινηματογράφου, με τον Βέντερες να κερδίζει και στα δύο το Βραβείο Καλύτερης Σκηνοθεσίας. Το 1993, κυκλοφόρησε κι ένα σίκουελ της ταινίας, το "Faraway, So Close!", από τον ίδιο τον Βέντερς. Το 1998, κυκλοφόρησε και αμερικανική διασκευή της ταινίας, ονόματι "Η Πόλη των Αγγέλων", του Μπραντ Σίλμπερλινγκ.
Μοχάμεντ Νταούντ Χαν

Ο Μοχάμεντ Νταούντ Χαν (Καμπούλ, 18 Ιουλίου 1909 – Καμπούλ, 27 Απριλίου 1978) ήταν Αφγανός πολιτικός, πρωθυπουργός (1953–1963) και πρόεδρος (1973–1978).